作者:杜光庭
標題:紀道德
內容:道，德。清虛，玄默。生帝先，為聖則。聽之不聞，既鼓鑄於乾坤品物，信充仞乎東西南北。三皇高拱兮任以自然，五帝垂衣兮修之不忒。以心體之者為四海之主，以身彎之者為萬夫之特。有皓齒青娥者為伐命之斧，蘊奇謀廣智者為盜國之賊。曾未若軒後順風兮清靜自化，曾未若皋陶邁種兮溫恭允塞。故可以越圓清方濁兮不始不終，豈不聞乎天地於道德也無以清寧，語不雲乎仲尼有言朝聞道夕死可矣，